
ROMÂNIA
JUDEŢUL BIHOR
COMUNA TARCEA
PRIMAR     

Nr. 41 din 12.03.2024
REFERAT DE APROBARE
 Referitor la proiectul de hotărâre privind rectificarea nr.1 a bugetului Comunei Tarcea pe anul 2024

Prezentul referat de aprobare are la bază prevederile:

-Legii nr.24/2000, privind normele de tehnică legislativă pentru elaborarea actelor normative, republicată, cu modificările și completările ulterioare;
-Legii nr.368/2022, a bugetului de stat pe anul 2023 cu modificările și completările ulterioare;
-Legii nr.273/2006, privind finanțele publice locale, cu modificările și completările ulterioare;
-art.87 alin.(3) și (5), art.88, art.129 alin.(2) lit.b), alin.(4) lit.a), ale dispozițiilor art.139 alin.(3) lit.a) coroborate cu art.136 alin.(1) și cele ale art.243 alin.(1) lit.a) din Ordonanţa de Urgenţă a Guvernului nr. 57/2019 privind Codul administrativ cu modificările și completările ulterioare;
Având în vedere adresele Administrației Județene a Finanțelor Publice Bihor, Serviciul Sinteza și asistența elaborării și execuției bugetelor locale nr. BHG_STZ_1842/21.02.2024, prin care ni se aduce la cunoștință că prin Decizia nr.8 din data de 20.02.2024 a șefului de administrație s-a aprobat suplimentarea sumelor din TVA pentru finanțarea cheltuielilor descentralizate la nivelul comunelor pe anul 2024 - cod 11.02.02 cu suma de 8,00 mii lei, pentru finanțarea stimulentului educațional, sub formă de tichete sociale acordate copiilor din familiile defavorizate în scopul stimulării participării în învățămîntul preșcolarm și nr. BHG_STZ_2502/11.03.2024, prin care ni se comunică faptul că s-a aprobat alocarea sumelor bugetelor locale ale unităților administrativ-teritoriale și suplimentarea sumelor defalcate din TVA pentru finanțarea cheltuielilor descentralizate la nivelul comunelor, pe anul 2024 - cod 11.02.02 (691,00 mii lei), defalcat pe trimestre precum  și  încasarea de la Agenția privind Finanțarea Investițiilor Rurale în contul de disponibil a sumelor de 193,45 mii lei și 454,09 mii lei pentru proiectul „EXTINDERE SI MODERNIZARE SCOALA CU CLASELE I-VIII, SAT GALOSPETREU, COMUNA TARCEA” se impune rectificarea bugetului Comunei Tarcea.

În temeiul dispozițiilor art.136 alin.(8) lit.a) din Ordonanța de Urgență a Guvernului nr.57/2019 privind Codul administrativ cu modificările și completările ulterioare:

PROPUN

CONSILIULUI LOCAL AL COMUNEI TARCEA

Adoptarea hotărârii privind rectificarea nr.1 a bugetului Comunei Tarcea pe anul 2024. 


Primarul Comunei Tarcea,


 


Anton-Arpad VAJNA
Tarcea nr.238, cod poştal 417570, Tel: (0040)0259355807, , CUI 5199045

